Projektas

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL NEKILNOJAMOJO TURTO (BUTO) PIRKIMO JURBARKO RAJONO SAVIVALDYBĖS NUOSAVYBĖN SOCIALINIO BŪSTO PLĖTRAI** |
|  |
|  |
| 2018 m. lapkričio 29 d. Nr. TSP-298 |
| Jurbarkas |

Vadovaudamasi Lietuvos Respublikos vietos savivaldos įstatymo 6 straipsnio 15 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 8 punktu, Lietuvos Respublikos paramos būstui įsigyti ar išsinuomoti įstatymo 14 straipsnio 4 dalimi, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu, Jurbarko rajono savivaldybės tarybos 2016 m. gegužės 26 d. sprendimu Nr. T2-160 „Dėl pritarimo projektui „Socialinio būsto plėtra Jurbarko rajono savivaldybėje“, atsižvelgdama į Pirkimo komisijos sprendimą dėl derybas laimėjusių kandidatų, Jurbarko rajono savivaldybės taryba nusprendžia:

1. Pirkti Jurbarko rajono savivaldybės nuosavybėn socialinio būsto plėtrai pagal projektą „Socialinio būsto plėtra Jurbarko rajono savivaldybėje“ (projekto Nr. 08.1.2-CPVA-R-408-71-0001) šį nekilnojamąjį turtą – 61,33 kv. m naudingojo ploto trijų kambarių butą Nr. *(duomenys neskelbtini)*, unikalus Nr. *(duomenys neskelbtini)*, gyvenamajame name Nr. *(duomenys neskelbtini)*, *(duomenys neskelbtini)* g., Jurbarko m., už 29 750 (dvidešimt devynis tūkstančius septynis šimtus penkiasdešimt) eurų;

2. Įgalioti Jurbarko rajono savivaldybės administracijos direktorių pasirašyti 1 punkte nurodyto nekilnojamojo turto pirkimo ir pardavimo sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras |  |

Vizos:

Administracijos direktorė V. Rekešienė

Teisės ir civilinės metrikacijos skyriaus vedėja R. Vančienė

Tarybos ir mero sekretoriato vyr. specialistė I. Gavėnė

Investicijų ir strateginio planavimo skyriaus vedėjas E. Sinkus

Dokumentų ir viešųjų ryšių skyriaus vyr. specialistas A. Gvildys

Parengė

Vida Vasiliauskaitė, tel. (8 447) 70 173, el. p. vida.vasiliauskaite@jurbarkas.lt

2018-11-13

JURBARKO RAJONO SAVIVALDYBĖS ADMINISTRACIJOS

INFRASTRUKTŪROS IR TURTO SKYRIUS

AIŠKINAMASIS RAŠTAS

**PRIE JURBARKO RAJONO SAVIVALDYBĖS TARYBOS SPRENDIMO „DĖL NEKILNOJAMOJO TURTO (BUTO) PIRKIMO JURBARKO RAJONO SAVIVALDYBĖS NUOSAVYBĖN SOCIALINIO BŪSTO PLĖTRAI“ projekto**

2018 m. lapkričio 13 d.

Jurbarkas

|  |
| --- |
| ***1. Parengto projekto tikslai ir uždaviniai.*** |
| Vykdyti projektą „Socialinio būsto plėtra Jurbarko rajono savivaldybėje“ (projekto Nr. 08.1.2-CPVA-R-408-71-0001). |
| ***2. Kaip šiuo metu yra sureguliuoti projekte aptarti klausimai.*** |
| Administracijos direktoriaus įsakymu sudaryta socialinių būstų pirkimo pagal projektą „Socialinio būsto plėtra Jurbarko rajono savivaldybėje“ komisija, įvykdžiusi visas pirkimo procedūras, pripažino pasiūlymą laimėjusiu. |
| ***3. Kokių pozityvių rezultatų laukiama.*** |
| Įsigijus socialinį būstą (butą) būtų padidintas Jurbarko rajono savivaldybės socialinio būsto fondas ir socialiniu būstu aprūpinta ilgiausiai socialinio būsto laukianti šeima, turinti teisę į socialinio būsto nuomą. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| Nėra. |
| ***6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.***  85 proc. vertės bus finansuojama Europos Sąjungos lėšomis, 15 proc. – savivaldybės biudžeto lėšomis. |
| ***7. Ar reikalingas projekto antikorupcinis vertinimas***  Individualaus pobūdžio akto projektams antikorupcinis vertinimas nereikalingas. |
| ***8. Projekto iniciatorius, autorius ar autorių grupė.*** |
| Investicijų ir strateginio planavimo ir Infrastruktūros ir turto skyriai. |
| ***9. Kiti, autorių nuomone, reikalingi pagrindimai ir paaiškinimai.***  Pirkimo komisijos nuomone, atsižvelgiant į 2016 04 27 Europos parlamento ir Tarybos reglamentą 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuris pradėtas taikyti nuo 2018 05 25, detali informacija apie perkamus butus negali būti nurodoma. |
| ***10. Sprendimas įteikiamas (kam ir kiek egz.)*** |
| Rengėjai per DVS. |

Parengė

Vida Vasiliauskaitė

2018-11-13